《经郭先生平川旧居》
明代·蓝智

皓首明时秖布衣，孤坟宿草又斜晖。尘埃几杖遗书尽，风雨园林旧业非。

九曲月明猿自吊，三山秋晚鹤空归。多情惟有门前水，春色年年上钓矶。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。